Taryba priėmė savo poziciją per pirmąjį svarstymą 2016 m. liepos 18 d.

Tarybos pozicijoje atsižvelgta tiek į Tarybos, Europos Parlamento Transporto ir turizmo komiteto ir Komisijos susitarimą, pasiektą per 2016 m. gegužės 24 d. trišales diskusijas, tiek į naująjį 2016 m. balandžio 13 d. Tarpinstitucinį susitarimą dėl geresnės teisėkūros.

Per pirmąjį svarstymą priimtos Europos Parlamento pozicijos data:

3.2.1.Europos Parlamento pakeitimai, visiškai, iš dalies arba iš principo įtraukti į Tarybos poziciją, priimtą per pirmąjį svarstymą

2014 m. kovo 11 d. Europos Parlamentas priėmė teisėkūros rezoliuciją ir joje pasiūlė 23 pakeitimus. Komisija daugumą jų atmetė, įskaitant prašymus dėl papildomų kintamųjų. Visų pirma Europos Parlamentas laikėsi nuomonės, kad duomenų rinkimą reikėtų išplėsti, kad būtų renkami ir geležinkelių infrastruktūros duomenys, ir kad į keleivinio transporto statistiką reikėtų įtraukti daugiau vertinimo kintamųjų, ypač susijusių su tarpvalstybinėmis jungtimis, kurios, Europos Parlamento nuomone, turėtų būti ES transporto politikos dėmesio centre.

3.2.2.Europos Parlamento pakeitimai, neįtraukti į Tarybos poziciją, priimtą per pirmąjį svarstymą

Į Tarybos poziciją nebuvo įtraukti pagrindiniai pakeitimai dėl aiškaus naujų kintamųjų įtraukimo.

3.3Tarybos pakeistos nuostatos ir Komisijos pozicija

Naujojoje 3a konstatuojamojoje dalyje sprendžiamas tolesnio duomenų rinkimo klausimas, siekiant išvengti dvigubo darbo ir optimaliai naudoti esamą informaciją. Joje taip pat nurodyta, kad „turėtų būti sudaryti tinkami Komisijos tarnybų ir atitinkamų subjektų, be kita ko, tarptautiniu lygmeniu, bendradarbiavimo statistinės veiklos srityje susitarimai“.

3 straipsnio 2 dalyje daroma nuoroda į Komisijai suteiktus išimtinius įgaliojimus priimti deleguotuosius aktus, kuriais pritaikomos esamos ir nustatomos naujos techninės apibrėžtys. Joje taip pat nurodyta, kad naudodamasi šiais įgaliojimais Komisija užtikrina, kad deleguotaisiais aktais nebūtų sukuriama didelės papildomos naštos valstybėms narėms ar respondentams. Be to, Komisija tinkamai pagrindžia deleguotuosiuose aktuose numatytas priemones, prireikus naudodamasi jų ekonominio veiksmingumo analize, įskaitant respondentams tenkančios naštos ir statistikos rengimo išlaidų vertinimą, kaip nurodyta Reglamento (EB) Nr. 223/2009 14 straipsnio 3 dalies c punkte.

Nors Komisija apgailestauja, kad, palyginti su pradiniu pasiūlymu, jai suteikti įgaliojimai yra riboti, siekdama susitarimo dabartinę nuostatą ji laiko priimtina.

Atlikti dar du toliau nurodyti pakeitimai.

Į 7 straipsnį įtraukta nauja pastraipa dėl įgyvendinimo priemonių, kuriomis nustatoma rezultatų platinimo tvarka.

Naujajame 9 straipsnyje dėl ataskaitų teikimo nustatyta, kad Komisija Europos Parlamentui ir Tarybai ataskaitą dėl Reglamento (EB) Nr. 91/2003 įgyvendinimo pateikia iki 2020 m. gruodžio 31 d., o po to kas ketverius metus, nors dabartiniame reglamente numatyta ataskaitą pateikti tik vieną kartą.

Standartinė konstatuojamoji dalis ir 10 straipsnis dėl įgaliojimų delegavimo suderinti su naujuoju Tarpinstituciniu susitarimu dėl geresnės teisėkūros.

Komisija šiems pakeitimams pritaria.

4.Išvada

Komisija pritaria šiam kompromisui, nes jis labai artimas jos pradiniam pasiūlymui. Be to, juo nesukuriama papildomos naštos duomenų teikėjams ir laikomasi tikslo supaprastinti galiojančią geležinkelių transporto Europos statistikos teisinę sistemą. Nepaisant tam tikrų apribojimų, kompromisu užtikrinama tinkama deleguotųjų ir įgyvendinimo aktų pusiausvyra, todėl Reglamentas (EB) Nr. 91/2003 suderintas su SESV. Dokumento tekstas yra naujojo Tarpinstitucinio susitarimo dėl geresnės teisėkūros sėkmingo taikymo pavyzdys.